text: L'IECAU CELEBRA ELS 10 ANYS AMB ACTIVITATS PER TOTA LA COMARCA – Pirineus TV
  L'Institut d'Estudis Comarcals de l'Alt Urgell celebra enguany el desè aniversari i ha organitzat 22 activitats repartides per tota la comarca. L'entitat va néixer amb l'objectiu de fomentar i difondre la recerca en qualsevol àmbit de coneixement que tingués relació amb la comarca, i amb aquests primers deu anys de vida s'ha convertit en un referent tant a nivell comarcal com pirinenc.
  Les activitats d'aquest desè aniversari consistiran en visites patrimonials, xerrades, col·loquis i caminades, entre d'altres. Començaran el 16 de juny i acabaran el 16 de novembre, i n'hi haurà com a mínim una a cada municipi de la comarca.